**Laki**

**N:o 583**

**lastensuojelulain muuttamisesta**

Annettu Naantalissa 29 päivänä kesäkuuta 2006

Eduskunnan päätöksen mukaisesti

*muutetaan* 5 päivänä elokuuta 1983 annetun lastensuojelulain (683/1983) 24 §:n 1 momentti, 25, 26 §:n otsikko, 31, 32 ja 37 §, sellaisena kuin niistä on 37 § osaksi laissa 139/1990, sekä *lisätään* 26 §:ään uusi 3 momentti, 38 §:ään uusi 2 momentti, jolloin nykyinen 2 momentti siirtyy 3 momentiksi ja lakiin uusi 23 a, 25 a, 30 a, 31 a—31 c, 32 a—32 f ja 35 a § seuraavasti:

*Sijaishuoltoa koskevat yleiset säännökset*

23 a §
*Säännösten soveltamisalasta*

Tämän luvun säännöksiä, jotka koskevat lastensuojelulaitoksen johtajalle tai muulle henkilöstölle annettua rajoitustoimivaltaa sovelletaan kaikissa 29 §:ssä tarkoitetuissa lastensuojelulaitoksissa riippumatta siitä, kuu-luuko mainittu henkilöstö virkasuhteiseen tai muuhun henkilökuntaan, jollei erikseen lailla toisin säädetä. Muun kuin virkasuhteisen hen-kilön rikosoikeudellisesta virkavastuusta rajoi-tustoimivallan käytössä säädetään rikoslain

(39/1889) 40 luvun 12 §:ssä.

24 §
*Ihmissuhteet ja yhteydenpito*

Sijaishuollossa lapselle on turvattava hänen kehityksensä kannalta tärkeät, jatkuvat ja turvalliset ihmissuhteet. Lapsella on oikeus tavata vanhempiaan ja muita hänelle läheisiä henkilöitä vastaanottamalla vieraita tai vierai-lemalla sijaishuoltopaikan ulkopuolella sekä pitää heihin muuten yhteyttä käyttämällä puhelinta tai lähettämällä ja vastaanottamalla kirjeitä tai niihin rinnastettavia muita luotta-muksellisia viestejä taikka muita lähetyksiä*.*

— — — — — — — — — — — — — — —

25 §
*Yhteydenpidon rajoittaminen*

Sijaishuollossa olevan lapsen oikeutta pitää yhteyttä vanhempiinsa tai muihin hänelle lä-heisiin henkilöihin saadaan 25 a §:ssä tar-koitetulla päätöksellä rajoittaa, jos yhtey-denpidosta ei ole voitu 11 §:ssä tarkoitetussa huoltosuunnitelmassa tai erityisestä syystä muutoin sopia lapsen ja hänen vanhempien-sa tai muiden läheistensä kanssa, ja jos:

1) yhteydenpito vaarantaa lapsen sijaishuol-lon tarkoituksen toteuttamisen ja rajoittam-nen on lapsen hoidon ja kasvatuksen kannal-ta välttämätöntä; tai

2) yhteydenpidosta on vaaraa lapsen hen-gelle, terveydelle, kehitykselle tai turvalli-suudelle; tai

3) rajoittaminen on välttämätöntä vanhempien tai perheen muiden lasten, perhekodin lai-toksen muiden lasten tai henkilöstön turval-lisuuden vuoksi; taikka

4) 12 vuotta täyttänyt lapsi vastustaa yhtey-denpitoa; sama koskee myös 12 vuotta nuo-rempaa lasta, jos hän on niin kehittynyt, että hänen tahtoonsa voidaan kiinnittää huomiota*.*

Edellä 1 momentissa tarkoitetuin edellytyksin saadaan:

1) rajoittaa lapsen oikeutta tavata vanhem-piaan tai muita läheisiään;

2) rajoittaa lapsen oikeutta pitää yhteyttä lä-heisiinsä puhelimitse tai muita yhteyden-pitolaitteita tai välineitä käyttäen;

3) lukea ja pidättää lapsen lähettämä tai hä-nelle osoitettu yksittäinen kirje tai siihen rin-nastettava muu luottamuksellinen viesti tai tarkastaa ja pidättää muu lähetys; sekä

4) ottaa rajoituksen ajaksi sijaishuoltopaikan haltuun lapsen hallussa olevat yhteyden-pitoon käytettävät laitteet ja välineet tai rajoit-taa niiden käyttöä. Edellä 1 momentissa mai-nituin edellytyksin voidaan lapsen olinpaikka huostassapidon aikana jättää ilmaisematta vanhemmille tai huoltajille. Edellä 1—3 mo-mentissa tarkoitettua yhteydenpidon rajoit-tamista voidaan käyttää vain siinä määrin kuin kussakin tapauksessa on laissa sääde-tyn tarkoituksen saavuttamiseksi välttämä-töntä. Pidätetyt kirjeet tai muut luottamuk-selliset viestit on säilytettävä erillään muista lasta koskevista asiakirjoista siten, että ne ovat vain 25 a §:n 2 momentissa tarkoi-tettujen tahojen luettavissa.

25 a §
*Yhteydenpidon rajoittamista koskeva päätös*

Edellä 25 §:n 1—3 momentissa tarkoitetusta yhteydenpidon rajoittamisesta on tehtävä päätös, jonka tulee olla määräaikainen, enintään yksi vuosi kerrallaan. Päätöksessä on mainittava rajoituksen syy, henkilöt, joihin rajoitus kohdistuu, millaista yhteydenpitoa rajoitus koskee ja missä laajuudessa rajoitus toteutetaan.

Yhteydenpidon rajoittamisesta tekee päätök-sen sosiaalihuoltolain 6 §:n 1 momentissa tarkoitettu toimielin. Lyhytaikaisesta, enintään 30 vuorokautta kestävästä 25 §:n 1 ja 2 momentissa tarkoitetusta rajoittamisesta voi kuitenkin päättää myös lastensuojelulaitoksen johtaja. Jos rajoittamista on tarpeen jatkaa tai se on alun perin tarpeen määrätä 30 vuoro-kautta vuorokautta pidemmäksi, päättää asi-asta toimielin. Yhteydenpidon rajoitus on poistettava heti, kun se ei enää ole 25 §:n 1 momentissa tarkoitetulla tavalla tarpeellinen.

26 §
*Tietojen antaminen lapselle. Mahdollisuus keskusteluun*

— — — — — — — — — — — — —

Lapselle on järjestettävä riittävä mahdollisuus henkilökohtaiseen keskusteluun häntä itse-ään ja sijaishuollon toteuttamista koskevista asioista 10 §:n 3 momentissa tarkoitetun lap-sen asioista vastaavan sosiaalityöntekijän kanssa huoltosuunnitelmaan tarkemmin kir-jattavalla tavalla*.*

30 a §
*Rajoitustoimenpiteiden käyttämisen yleiset edellytykset*

Laitoshuoltona järjestettävän sijaishuollon aikana lapseen saa 31, 31 a—31 c, 32 ja 32 a—32 d §:n nojalla kohdistaa rajoitustoimen-piteitä vain siinä määrin kuin huostaanoton tarkoituksen toteuttaminen, lapsen oma tai toisen henkilön terveys tai turvallisuus taikka muun mainituissa säännöksissä säädetyn edun turvaaminen välttämättä vaatii. Toimen-piteet on toteutettava mahdollisimman tur-vallisesti ja lapsen ihmisarvoa kunnioittaen.

31 §
*Aineiden ja esineiden haltuunotto*

Jos lapsella on hallussaan päihtymistarkoi-tuksessa käytettävää ainetta tai tällaisen ai-neen käyttöön erityisesti soveltuvia välineitä, ne on otettava laitoksen haltuun. Samoin on otettava laitoksen haltuun lapsella olevat aineet tai esineet, jotka on tarkoitettu lapsen itsensä tai toisen henkilön vahingoittamiseen. Laitoksen haltuun saadaan ottaa aineet tai esineet, jotka ominaisuuksiensa puolesta soveltuvat vaarantamaan lapsen omaa tai toisen henkilön henkeä, terveyttä tai turval-lisuutta tai vahingoittamaan omaisuutta, jos on todennäköistä, että lapsi käyttää aineita tai esineitä tämän säännöksen tarkoittamalla ta- valla. Haltuun otetun omaisuuden luovuttami-seen tai hävittämiseen sovelletaan, mitä muussa laissa säädetään. Alkoholilaissa (1143/1994) tarkoitetun alkoholijuoman tai muun alkoholipitoisen aineen sekä lain 34 §:n 5 momentissa tarkoitetun juoman hävittämi-sestä säädetään alkoholilain 60 §:ssä. Hal-tuun otettu omaisuus on sijaishuollon päätty-essä laitoksessa palautettava lapselle, jollei omaisuuden palauttamisesta tai hävittämi-sestä muussa laissa toisin säädetä. Edellä 1 momentissa tarkoitetun haltuunoton voi tehdä laitoksen johtaja tai laitoksen hoito- ja kasva-tushenkilökuntaan kuuluva henkilö. Asiasta on viipymättä ilmoitettava johtajalle tai hänen määräämälleen hoito- ja kasvatushenkilö-kuntaan kuuluvalle henkilölle, jonka tulee tehdä haltuunotosta päätös, jollei omaisuutta palauteta. Laitoksen haltuun saadaan lisäksi ottaa lapsella olevat lapsen oman tai toisten lasten sijaishuollon järjestämistä tai laitoksen yleistä järjestystä todennäköisesti vakavasti haittaavat muut kuin 1 momentissa tarkoitetut aineet ja esineet. Haltuunotosta tekee pää-töksen laitoksen johtaja tai hänen määrää-mänsä hoito- ja kasvatushenkilökuntaan kuu-luva henkilö. Toimenpidettä ei saa jatkaa pidempään kuin se säännöksessä mainitusta syystä ja lapsen hoidon ja kasvatuksen kan-nalta on välttämätöntä.

31 a §

*Henkilöntarkastus ja henkilönkatsastus*

Jos on perusteltua syytä epäillä, että lapsella on vaatteissaan tai muutoin yllään 31 §:n 1 momentissa tarkoitettuja aineita tai esineitä, hänelle saadaan asian tutkimiseksi tehdä *henkilöntarkastus*. Tarkastuksen tekee laitok-sen johtaja tai hänen määräämänsä laitoksen hoito- ja kasvatushenkilökuntaan kuuluva henkilö. Tarkastus on tehtävä laitoksen hoi-toja kasvatushenkilökuntaan kuuluvan toisen henkilön läsnä ollessa, jollei erityisestä syystä muuta johdu*.* Tarkastuksen tekijän ja siinä läsnä olevan henkilön on oltava lapsen kans-sa samaa sukupuolta, jollei kyseessä ole terveydenhuollon ammattihenkilö.

Jos on perusteltua syytä epäillä, että lapsi on käyttänyt 31 §:n 1 momentissa tarkoitettuja tarkoitettuja päihdyttäviä aineita, häneen saadaan kohdistaa *henkilönkatsastus*, joka voi käsittää puhalluskokeen suorittamisen tai veri-, hius-, virtsa- tai sylkinäytteen ottamisen. Katsastuksen toimittamisesta päättää ja kat-sastuksen toimittaa laitoksen johtaja tai hä-nen määräämänsä laitoksen hoito- ja kas-vatushenkilökuntaan kuuluva henkilö tai muu tehtävään soveltuvan ammatillisen tutkinnon omaava henkilö. Katsastus tulee toimittaa niin, ettei siitä aiheudu tarpeetonta haittaa lapselle*.*

Jos henkilönkatsastuksen toimittaa muu kuin terveydenhuollon ammattihenkilö, läsnä on oltava laitoksen hoito- ja kasvatushenki-lökuntaan kuuluva toinen henkilö tai muu tehtävään soveltuvan ammatillisen tutkinnon omaava henkilö. Verinäytteen saa ottaa vain terveydenhuollon ammattihenkilö. Katsas-tusta ei saa toimittaa eikä siinä olla läsnä lapsen kanssa eri sukupuolta oleva henkilö, jollei kyseessä ole terveydenhuollon ammatti-henkilö.

Edellä 1 ja 3 momentissa säädetyn estämättä henkilöntarkastuksen tai henkilönkatsastuk-sen suorittava ja siinä läsnä oleva henkilö voi kuitenkin olla eri sukupuolta kuin lapsi, jos toimenpiteen suorittaminen välittömästi on välttämätöntä lapsen tai toisen henkilön turvallisuuden varmistamiseksi.

31 b §
*Omaisuuden ja lähetysten tarkastaminen.*

*Lähetysten luovuttamatta jättäminen* Jos on perusteltua syytä epäillä, että lapsella on hallussaan 31 §:n 1 momentissa tarkoitettuja aineita tai esineitä saadaan hänen käytössään olevat tilat tai hallussaan oleva omaisuus tarkastaa.

Jos on perusteltua syytä epäillä, että lapselle osoitettu kirje tai siihen rinnastettava muu luottamuksellinen viesti taikka muu lähetys sisältää 31 §:n 1 momentissa tarkoitettuja aineita tai esineitä, saadaan lähetyksen sisältö tarkastaa kirjettä tai muuta luottamuksellista viestiä lukematta.

Edellä 1 ja 2 momentissa tarkoitetusta tarkas-tamisesta päättää ja tarkastamisen tekee laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö. Tarkastaminen on tehtävä lapsen ja laitoksen hoito- ja kasvatushenki-lökuntaan kuuluvan toisen henkilön läsnä ollessa. Lapsen käytössä olevat tilat tai hallussa oleva omaisuus voidaan kuitenkin erityisestä syystä tarkastaa myös lapsen tai toisen henkilön läsnä olematta. Lapselle tulee selvittää tarkastuksen syy*.*

Sosiaalihuoltolain 6 §:n 1 momentissa tarkoitetulla toimielimellä on lisäksi oikeus erityisestä syystä tehdä päätös siitä, että 2 momentissa tarkoitettu viesti on jätettävä kokonaan tai osaksi toimittamatta tai muu lähetys kokonaan tai osaksi luovuttamatta lapselle, jos viestin tai lähetyksen sisällön voidaan olosuhteet kokonaisuutena huomioi-den perustellusti arvioida vakavasti vaaran-tavan lapsen tai toisen henkilön henkeä, terveyttä, turvallisuutta tai kehitystä. Lähetys on viipymättä toimitettava toimielimelle päätöksentekoa varten*.*

31 c §
*Kiinnipitäminen*

Laitoksen johtaja tai laitoksen hoito- ja kasvatushenkilökuntaan kuuluva henkilö voi lapsen rauhoittamiseksi pitää kiinni lapsesta, jos lapsi sekavan tai uhkaavan käyttäyty-misensä perusteella todennäköisesti vahin-goittaisi itseään tai muita ja kiinnipitäminen on lapsen oman tai toisen henkilön hengen, terveyden tai turvallisuuden välittömän vaa-rantumisen vuoksi taikka omaisuuden mer-kittävän vahingoittamisen estämiseksi välttä-mätöntä.

Kiinnipitämisen on oltava luonteeltaan hoidol-lista ja huollollista sekä kokonaisuutena arvioiden puolustettavaa, kun otetaan huomioon lapsen käyttäytyminen ja tilanne muutoinkin. Kiinnipitäminen voi pitää sisällään myös lapsen siirtämisen. Kiinni-pitäminen on lopetettava heti, kun se ei enää ole välttämätöntä.

Kiinnipitämisestä on siihen turvautuneen henkilön annettava laitoksen johtajalle kirjalli-nen selvitys. Laitoksen johtajan turvautuessa kiinnipitämiseen on selvitys annettava sosi-aalihuoltolain 6 §:n 1 momentissa tarkoitetulle toimielimelle. Kiinnipitämisen liioittelusta säädetään rikoslain (39/1889) 4 luvun 6 §:n 3 momentissa ja 7 §:ssä.

32 §
*Liikkumisvapauden rajoittaminen*

Lapselle saadaan, jos se on hänen huoltonsa kannalta välttämätöntä ja jos se on lapsen edun mukaista, asettaa määräajaksi kielto poistua laitoksen alueelta, laitoksesta tai tietyn asuinyksikön tiloista, jos:

1) lapsi on otettu huostaan sillä perusteella, että hän on vaarantanut vakavasti terveyttään tai kehitystään käyttämällä päihteitä, tekemällä muun kuin vähäisenä pidettävän rikollisen teon tai muulla niihin verrattavalla käyttäytymisellään; tai

2) lapsi laitoksessa käyttäytyy 1 kohdassa mainitulla tavalla; tai

3) rajoitus on lapsen hoidon tai huollon kan-nalta muutoin tarpeen lapsen suojelemiseksi häntä itseään vakavasti vahingoittavalta käyttäytymiseltä.

Edellä 1 momentissa tarkoitettu rajoittaminen ei saa ilman uutta päätöstä jatkua yli seit-semää vuorokautta. Yhtäjaksoisesti rajoitta-minen saa jatkua enintään 30 vuorokautta. Rajoittamista ei saa määrätä laajempana eikä pidemmäksi ajaksi kuin lapsen hoito ja kasvatus välttämättä edellyttää. Toimenpide on myös lopetettava heti, kun se ei enää ole 1 momentin tarkoittamalla tavalla välttä-mätön*.*

Laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö voi päättää yhteensä enintään seitsemän vuorokautta kestävästä rajoittamisesta. Tätä pidemmästä yhteensä enintään 30 vuorokautta kestävästä rajoitta-misesta tekee päätöksen sosiaalihuoltolain 6 §:n 1 momentissa tarkoitettu toimielin. Asias-ta on viipymättä ilmoitettava toimielimelle päätöksen tekemistä varten.

32 a §
*Eristäminen*

Lapsi saadaan eristää laitoksen muista lapsista, jos hän käyttäytymisensä perusteella on vaaraksi itselleen tai muille taikka jos eristäminen on muusta erityisen perustellusta syystä lapsen hengen, terveyden tai turvallisuuden kannalta välttämätöntä. Eristä-mistä ei saa määrätä laajempana eikä pidemmäksi ajaksi kuin lapsen huolenpito ja hoito välttämättä edellyttää. Eristämistä ei saa ilman uutta päätöstä jatkaa yhtäjak-soisesti yli 24 tuntia. Eristäminen on lope-tettava heti, kun se ei enää ole välttämätöntä.

Eristämisestä tekee päätöksen laitoksen johtaja tai hänen määräämänsä laitoksen hoito- ja kasvatushenkilökuntaan kuuluva henkilö. Eristämisen tulee tapahtua laitoksen hoito- ja kasvatushenkilöstön jatkuvan huol-enpidon alaisena. Kun lapsi on määrätty eristettäväksi, on samalla määrättävä, kenen tehtävänä on huolehtia lapsen turvallisuu-desta. Lapsen olosuhteet eristämisen aikana on järjestettävä niin, että lapsi saa riittävän huolenpidon ja hoidon sekä mahdollisuuden keskustella hoitajan kanssa.

Eristämistä voidaan välittömästi jatkaa uudel-la päätöksellä vain, jos 1 momentissa sää-detyt eristämisen edellytykset ovat edelleen olemassa. Edellytyksenä on lisäksi, ettei lap-sen hoitoa ole edelleenkään tarkoituksen-mukaista tai mahdollista järjestää muulla ta-valla. Tällöinkään eristämisen pisin kokonais-aika ei saa ylittää 48 tuntia.

Ennen eristämisen jatkamista koskevan päätöksen tekemistä on lapselle suoritettava lääkärintarkastus, mikäli se ei ole ilmeisen tarpeetonta. Tarvittaessa lääkärintarkastus tulee suorittaa myös eristämisen alkaessa tai eristämisen aikana.

Laitoksen johtajan tai hänen määräämänsä laitoksen hoito- ja kasvatushenkilökuntaan kuuluvan henkilön tulee viipymättä ilmoittaa eristämisestä tai sen jatkamisesta sosiaa-lihuoltolain 6 §:n 1 momentissa tarkoitetulle toimielimelle.

32 b §
*Erityinen huolenpito*

Erityisellä huolenpidolla tarkoitetaan sijais-huollossa olevalle lapselle lastensuojelu-laitoksessa järjestettävää erityistä, moni-ammatillista hoitoa ja huolenpitoa, jonka aikana lapsen liikkumisvapautta voidaan hä-nen hoitonsa ja huolenpitonsa edellyttämässä laajuudessa rajoittaa siten kuin jäljempänä 32 c ja 32 d §:ssä säädetään.

32 c §
*Erityisen huolenpidon järjestäminen*

Lapselle voidaan sijaishuollon aikana, jos hänen erittäin tärkeä yksityinen etunsa sitä välttämättä vaatii, järjestää erityistä huolen-pitoa vakavan päihde- tai rikoskierteen katkai-semiseksi tai kun lapsen oma käyttäytyminen muutoin vakavasti vaarantaa hänen hen-keään, terveyttään tai kehitystään. Erityisen huolenpidon tavoitteena on katkaista lapsen häntä itseään vahingoittava käyttäytyminen ja mahdollistaa lapselle annettava kokonais-valtainen huolenpito. Edellytyksenä on lisäksi, että sijaishuoltoa ei ole lapsen hoidon ja huolenpidon tarve huomioon ottaen mah-dollista järjestää muulla tavoin. Päätöksen erityisen huolenpidon järjestämisestä tekee sosiaalihuoltolain 6 §:n 1 momentissa tar-koitettu toimielin.

Päätöksentekoon ei sovelleta sosiaali-huoltolain 12 §:n 1 momenttia. Päätöksen on perustuttava erityisen huolenpidon järjes-tämistä varten tehtyyn lapsen tilanteen moniammatilliseen arvioon, joka perustuu kasvatukselliseen, sosiaalityön, psykologi-seen ja lääketieteelliseen asiantuntemuk-seen. Erityistä huolenpitoa voidaan järjestää enintään 30 vuorokauden ajan. Määräaika lasketaan erityisen huolenpidon tosiasial-lisesta aloittamisesta. Päätös erityisen huo-lenpidon järjestämisestä raukeaa, jollei täy-täntöönpanoa ole voitu aloittaa 90 vuoro-kauden kuluessa päätöksen tekemisestä.

Erityistä huolenpitoa voidaan erittäin painavasta syystä jatkaa enintään 60 vuorokaudella, mikäli lapsen sijaishuollon järjestäminen sitä 1 momentissa mainituin perustein edelleen välttämättä vaatii. Erityi-nen huolenpito on lopetettava välittömästi, jos se osoittautuu tehottomaksi sille asetettujen tavoitteiden saavuttamiseksi tai kun sen tarvetta ei enää ole.

32 d §
*Erityisen huolenpidon toimeenpano*

Erityistä huolenpitoa voidaan järjestää lasten-suojelulaitoksessa, jonka käytettävissä on erityisen huolenpidon järjestämiseksi riittävä kasvatuksellinen, sosiaalityön, psykologinen ja lääketieteellinen asiantuntemus. Laitok-sessa tulee olla toiminnan edellyttämä tehtävään soveltuvan ammatillisen tutkinnon omaava henkilöstö ja erityisen huolenpidon järjestämiseksi terveydellisiltä ja muilta olosuhteiltaan asianmukaiset tilat. Erityisen huolenpidon ajan lasta voidaan estää poistumasta näistä tiloista ilman lupaa tai valvontaa*.* Erityisen huolenpidon aikana on 1 momentissa tarkoitetun asiantuntemuksen omaavien henkilöiden tavattava säännöllisesti lasta sekä osallistuttava lapsen erityisen huolenpidon suunnitteluun, toimeenpanoon ja arviointiin.

Erityisen huolenpidon aikana lapselle on lisäksi tehtävä tarvittavat lääkärintarkastuk-set. Niistä ja muista erityisen huolenpidon toteuttamista koskevista toimenpiteistä ja niiden vaikutuksesta lapseen ja hänen tilan-teeseensa sekä lapsen vastaisen sijais-huollon järjestämiseen on erityisen huolen-pidon aikana pidettävä kirjaa. Kirjauksen sisällöstä voidaan tarvittaessa säätää tar-kemmin sosiaali- ja terveysministeriön asetuksella*.*

Lasta koskeva huoltosuunnitelma on tar-kistettava erityisen huolenpidon päättyessä.

32 e §
*Rajoitustoimenpiteiden kirjaaminen. Vaikutus huoltosuunnitelmaan sekä hoito- ja kasvatus-suunnitelmaan*

Lain 31, 31 a—31 c, 32 ja 32 a §:ssä tarkoitettujen rajoitustoimenpiteiden käytön seurannan ja valvonnan turvaamiseksi on lastensuojelulaitoksen asianmukaisesti kirjat-tava käyttämänsä rajoitustoimenpiteet*.* Kirjaa-misen tulee sisältää rajoitustoimenpiteen kuvaus, toimenpiteen peruste ja kesto, toimenpiteestä päättäneen, sen käytännössä toteuttaneen ja siinä läsnä olleen henkilön nimi sekä tarvittaessa 31 a §:n 1 momentissa ja 31 b §:n 3 momentissa tarkoitettu erityinen syy. Lisäksi on mainittava toimenpiteen mah-dollinen vaikutus hoito- ja kasvatus-suunnitelmaan. Kirjaamisessa on myös mainittava, miten lasta on kuultu ennen rajoitustoimenpiteestä päättämistä tai sen toteuttamista ja lapsen mielipide asiasta. Kirjaamisen sisällöstä voidaan tarvittaessa säätää tarkemmin sosiaali- ja terveys-ministeriön asetuksella.

Lasta koskevaa huoltosuunnitelmaa tarkis-tettaessa tulee erityisesti arvioida lapseen kohdistettujen rajoitustoimenpiteiden tavoit-teiden toteutumista ja niiden vaikutusta huoltosuunnitelmaan. Jos tarvetta huolto-suunnitelman välittömään tarkistamiseen ilmenee, laitoksen johtajan tai hänen mää-räämänsä laitoksen hoito- ja kasvatus-henkilökuntaan kuuluvan henkilön tulee viipymättä ilmoittaa asiasta sosiaalihuoltolain 6 §:n 1 momentissa tarkoitetulle toimielimelle.

Lapsen kanssa tulee riittävästi keskustella häneen kohdistettujen rajoitustoimenpiteiden syistä ja mahdollisista vaikutuksista hoito- ja kasvatussuunnitelmaan ja huoltosuunnitel-maan.

32 f §
*Lääninhallituksen valvonta*

Lääninhallituksen on seurattava lastensuo-jelulaitoksen toimintaa ja erityisesti valvottava tämän lain nojalla tapahtuvaa rajoitus-toimenpiteiden käyttöä. Lääninhallitus voi valvontaa toteuttaessaan varata lapselle tilai-suuden luottamukselliseen keskusteluun lääninhallituksen edustajan kanssa.

35 a §
*Erityisiä säännöksiä rajoituksia koskevasta muutoksenhausta*

Päätökseen, joka koskee 25 §:n 3 momen-tissa tai 25 a §:ssä tarkoitettua yhteydenpidon rajoittamista taikka 31 §:ssä, 31 b §:n 4 momentissa, 32, 32 a tai 32 c §:ssä tarkoitettuja rajoitustoimenpiteitä saa hakea muutosta. Muutosta muun henkilön kuin sosi-aalihuoltolain 6 §:n 1 momentissa tarkoitetun toimielimen alaisen viranhaltijan päätökseen haetaan valittamalla hallinto-oikeuteen. Vali-tus on tehtävä 30 päivän kuluessa päätöksen tiedoksi saamisesta. Muutoksenhausta on muutoin voimassa, mitä hallintolainkäyttö-laissa (586/1996) säädetään.

Yhteydenpidon rajoittamista koskevaan päätökseen saa hakea muutosta 12 vuotta täyttänyt lapsi sekä päätöksen kohteena olevan lapsen vanhempi, huoltaja tai muu henkilö, jonka yhteydenpitoa lapseen päätöksellä on rajoitettu.

37 §
*Muutoksenhaku korkeimpaan hallintooikeuteen*

Hallinto-oikeuden tämän lain nojalla anta-maan päätökseen lapsen huostaanottoa, sijaishuoltoon sijoittamista*,* yhteydenpidon rajoittamista ja huostassa pitämisen lakkaa-mista sekä 13 §:n 1 momentissa säädetyssä asumista koskevassa asiassa saa hakea valittamalla muutosta korkeimmalta hallinto-oikeudelta siten kuin hallintolainkäyttölaissa on säädetty. Valituskirja liitteineen voidaan antaa myös hallinto-oikeuteen korkeimmalle hallinto-oikeudelle toimitettavaksi. Muuhun kuin 1 momentissa säädettyyn hallinto-oikeuden tämän lain nojalla antamaan perhe- ja yksilökohtaista lastensuojelua koskevaan päätökseen ei saa valittamalla hakea muutosta.

38 §
*Lainvoimaa vailla olevan päätöksen täytäntöönpano*

— — — — — — — — — — — — — Yhteydenpidon rajoittamista sekä 35 a §:n 1 momentissa tarkoitettuja rajoitustoimenpiteitä koskeva päätös voidaan panna täytäntöön heti muutoksenhausta huolimatta.

— — — — — — — — — — — — —

Tämä laki tulee voimaan 1 päivänä marraskuuta 2006. Lakia sovelletaan niihin 35 a §:n 1 momentissa tarkoitettuihin päätöksiin, jotka on tehty lain voimaantulon jälkeen. Ennen lain voimaantuloa voidaan ryhtyä sen täytäntöönpanon edellyttämiin toimenpiteisiin.

Naantalissa 29 päivänä kesäkuuta 2006

**Tasavallan Presidentti**

**TARJA HALONEN**

Peruspalveluministeri *Liisa Hyssälä*